CELEX: 62008TN0513
Language: lv
Date: 2008-11-25 00:00:00
Title: Lieta T-513/08 P: Apelācijas sūdzība, ko par Civildienesta tiesas 2008. gada 11. septembra spriedumu lietā F-135/07 Smadja /Komisija  2008. gada 25. novembrī iesniegusi Eiropas Kopienu Komisija

21.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 44/50
            
         Apelācijas sūdzība, ko par Civildienesta tiesas 2008. gada 11. septembra spriedumu lietā F-135/07 Smadja/Komisija 2008. gada 25. novembrī iesniegusi Eiropas Kopienu Komisija
   (Lieta T-513/08 P)
   (2009/C 44/88)
   Tiesvedības valoda — franču
   Lietas dalībnieki
   
      Apelācijas sūdzības iesniedzēja: Eiropas Kopienu Komisija (pārstāvji — K. Herrmann un D. Martin)
   
      Cits lietas dalībnieks: Daniele Smadja, New Delhi (Indija)
   Apelācijas sūdzības iesniedzējas prasījumi
   
               —
            
            
               atcelt Civildienesta tiesas 2008. gada 11. septembra spriedumu lietā F-135/07;
            
         
               —
            
            
               noraidīt Smadja celto prasību;
            
         
               —
            
            
               piespriest katram lietas dalībniekam pašam segt savus tiesāšanās izdevumus saistībā ar tiesvedību šajā instancē un Civildienesta tiesā.
            
         Pamati un galvenie argumenti
   Ar šo apelācijas sūdzību Komisija lūdz atcelt Civildienesta tiesas (turpmāk tekstā — “CDT”) 2008. gada 11. septembra spriedumu lietā F-135/07 Smadja/Komisija, ar kuru CDT atcēla Komisijas 2006. gada 21. decembra lēmumu, ar ko pēc Pirmās instances tiesas 2005. gada 29. septembra sprieduma lietā T-218/02 Napoli Buzzanca/Komisija prasītāja tika iecelta A*15 pakāpes 1. līmenī.
   Savas apelācijas sūdzības pamatojumam Komisija izvirza tikai vienu pamatu, kas saistīts ar kļūdu tiesību piemērošanā, interpretējot samērīguma principu.
   Pamata trīs daļu ietvaros Komisija norāda, ka:
   
               —
            
            
               uz samērīguma principu nevar atsaukties gadījumā, ja Civildienesta noteikumi, konkrētāk, Eiropas Kopienu Civildienesta noteikumu 3. un 4. pants, aizliedz Komisijai pieņemt aktus par iecelšanu amatā ar atpakaļejošu spēku;
            
         
               —
            
            
               samērīguma principa piemērošanas rezultātā nedrīkst noliegt Pirmās instances tiesas spriedumam piemītošo res judicata spēku;
            
         
               —
            
            
               uz samērīguma principu nevar atsaukties gadījumā, ja Civildienesta noteikumi, konkrētāk, Eiropas Kopienu Civildienesta noteikumu XIII pielikuma 5. panta 5. punkts, lasot to kopā ar 46. panta 1. punkta a) apakšpunktu, šādā gadījumā izslēdz iespēju klasificēt augstākā līmenī par pirmo.